
Temeljem članka 391. Zakona o vlasništvu i drugim stvarnim pravima („Narodne novine“, broj 91/96, 68/98, 137/97,  22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17 i 52/25), članka 57. Statuta Općine Funtana-Fontane („Službeni glasnik Općine Funtana“, broj 2/13, 4/15, 5/18, 3/21 i 2/23), članka 4. Odluke o gospodarenju nekretninama u vlasništvu Općine Funtana („Službeni glasnik Općine Funtana“, broj 07/10 i 01/11) te Odluke Općinskog načelnika Općine Funtana-Fontana KLASA: 944-05/26-01/3, URBROJ: 2163-16-03/11-26-1 od 11. studenoga 2026. godine, Općina Funtana-Fontane dana 12. studenoga 2026. godine objavljuje:
N A T J E Č A J

ZA PRODAJU NEKRETNINA

1. Izlažu se prodaji nekretnine i to:
	Redni broj
	Katastarska čestica
	Katastarska općina
	Površina u m2
	Ukupna početna/tržišna cijena u eurima

	1.
	1283/4
	Funtana
	282 m2
	36.700,00

	2.
	1181/7
	Funtana
	11 m2
	2.220,00


2. Nekretnine izložene prodaji nalaze se unutar granica građevinskog područja naselja Funtana sukladno Prostornom planu uređenja Općine Funtana („Službeni glasnik Općine Funtana”, broj 2/08, 03/12, 05/15 i 2/18) i Urbanističkom planu uređenja građevinskog područja naselja Funtana i građevinskih područja ugostiteljsko-turističke namjene Funtana i Valkanela i građevinskog područja sportsko-rekreacijske namjene R6 („Službeni glasnik Općine Funtana”, broj 5/10, 1/16, 2/18 i 2/24).
3. Pravo podnošenja ponuda imaju poslovno sposobne domaće fizičke i pravne osobe te poslovno sposobne strane fizičke i pravne osobe, pod uvjetima predviđenim Zakonom o vlasništvu i drugim stvarnim pravima (članci od 354. do 358.b). 

4. Na ime jamčevine za nekretnine izložene prodaji Natjecatelji su dužni uplatiti iznos od 10% od ukupne početne tržišne cijene nekretnine za koje se natječu. Jamčevina se uplaćuje na žiro račun Općine Funtana-Fontane otvoren kod Zagrebačke banke, broj računa HR87 2360 0001 8629 0000 3, poziv na broj 68 7757 – OIB,  sa naznakom: "jamčevina za sudjelovanje na natječaju za kupnju nekretnine" i navođenjem broja katastarske čestice koja je predmet ponude. Najpovoljnijem Natjecatelju jamčevina se uračunava u kupoprodajnu cijenu. Natjecateljima koji ne uspiju na natječaju, jamčevina se vraća u roku od 15 (petnaest) dana od dana donošenja Odluke o odabiru najpovoljnijeg natjecatelja.

5. Najpovoljniji Natjecatelj dužan je podmiriti trošak pripreme, trošak identifikacije i procjene nekretnina prema stvarnim troškovima.

6. Najpovoljnijom ponudom smatrat će se ona koja ispunjava opće i posebne uvjete natječaja, te nudi najviši iznos kupoprodajne cijene. Izabrani najpovoljniji Natjecatelj (kupac) dužan je iznos kupoprodajne cijene te stvarne troškove iz prethodne točke, umanjene za iznos jamčevine, uplatiti na žiro račun Općine Funtana-Fontane iz točke 4. Natječaja.
7. Kupoprodajnu cijenu kao novčanu naknadu najpovoljniji Natjecatelji se obvezuju uplatiti Općini Funtana-Fontane kako slijedi:

· jednokratno u roku od 8 (osam) dana od dana zaključenja kupoprodajnog ugovora s popustom od 10% (desetposto) na kupoprodajnu cijenu ili

· obročnom otplatom novčane naknade u najviše 36 (tridesetšest) obroka uz godišnju kamatu od 6% (šestposto) na prvi dan u mjesecu u kojem dospijeva odnosni obrok. 

  Natjecatelj je dužan u ponudi na natječaj navesti odabrani način uplate kupoprodajne     

     cijene.
8. Ukoliko najpovoljniji Natjecatelj ne plati naknadu iz točke 7. i to:

a. Naknadu u jednokratnom iznosu – protekom 30 (trideset) dana od dana sklapanja ugovora, Općina Funtana-Fontane ima pravo raskinuti kupoprodajni ugovor a uplaćenu jamčevinu zadržati;

b. Obročnom otplatom utvrđenom kupoprodajnim ugovorom, Općina Funtana-Fontane će ga pozvati da istu, zajedno sa kamatama i troškovima uplati u primjerenom roku. Ukoliko ne uplati ni u primjerenom roku, Općina Funtana-Fontane ima pravo raskinuti kupoprodajni ugovor, te zadržati jamčevinu i ukupnu dospjelu kamatu. 
9. Za sva kašnjenja u isplati sukladno točkama 7. i 8. natječaja, kupac je dužan platiti i zakonsku zateznu kamatu od dana dospijeća do dana plaćanja. 

10. Zemljište izloženo prodaji kupuje se po sistemu viđeno – kupljeno, a može se razgledati u dogovoru sa Jedinstvenim upravnim odjelom Općine Funtana-Fontane.
11. Pismena ponuda  mora sadržavati:

· za fizičke osobe – ime, prezime, adresu, OIB; za pravne osobe – tvrtku, adresu sjedišta, OIB, ime i prezime osobe ovlaštene za  zastupanje;

· oznaku nekretnine;

· ponuđenu cijenu;

· način plaćanja kupoprodajne cijene;
· broj računa na koji će se izvršiti povrat uplaćene jamčevine;
· potpisanu izjavu o prihvaćanju svih uvjeta natječaja;

· potpisanu izjavu da Natjecatelj nema duga prema Općini Funtana-Fontane.


         Uz ponudu natjecatelj je dužan priložiti:

· za fizičke osobe dokaz o državljanskom statusu (npr. preslika osobne iskaznice, domovnice i sl.), odnosno za pravne osobe dokaz o registraciji,

· dokaz o uplaćenoj jamčevini, obavezno u izvorniku,

· dokaz o prvenstvenom pravu ako se Natjecatelj želi takvim pravom koristiti (izvadak iz zemljišne knjige, preslika katastarske mape i sl.)
· punomoć osobe ovlaštene za zastupanje (ako Natjecatelja zastupa punomoćnik), u izvorniku.

12. Ponuda se daje na hrvatskom jeziku i ima biti pisana latiničnim pismom. Sve isprave koje nisu pisane na navedeni način imaju biti prevedene po ovlaštenom sudskom tumaču.
13. U slučaju da 2 (dva) ili više Natjecatelja koja ispunjavaju opće i posebne uvjete natječaja ponude jednak iznos kupoprodajne cijene, provesti će se javno usmeno nadmetanje, gdje će početna cijena biti najviša ponuđena cijena temeljem ovog natječaja.

14. Pismene ponude predaju se putem pošte preporučenom pošiljkom ili osobno u Općinu Funtana-Fontane, Istarska 17, u zatvorenoj omotnici s naznakom “NE OTVARAJ – PONUDA ZA KUPNJU NEKRETNINE“. Ponude koje se predaju putem pošte preporučenom pošiljkom ili osobno, moraju biti zaprimljene u Općini Funtana-Fontane, Istarska 17 do vremena javnog otvaranja i razmatranja ponuda, odnosno do 20. studenoga 2026. godine u 12:00 sati.

15. Rok za podnošenje pismenih ponuda je 8 (osam) dana od dana objave natječaja na oglasnoj ploči Općine Funtana-Fontane i službenoj web stranici, bez obzira na način dostave, te počinje teći slijedećeg dana od dana objave ovog natječaja na oglasnoj ploči Općine Funtana-Fontane i službenoj web stranici.

16. Javno otvaranje i razmatranje ponuda održati će se 20. studenoga 2026. godine s početkom u 12:00 sati u prostorijama Općine, a provodi ga Komisija za gospodarenje nekretninama, na način da utvrdi koje su ponude zaprimljene i koji su Natjecatelji nazočni. Zapisnik o provedenom natječaju, Komisija dostavlja Općinskom načelniku na čiji prijedlog Općinsko vijeće donosi Odluku o izboru najpovoljnije ponude, odnosno Općinskom načelniku radi donošenja Odluke o prihvatu ponude.  

17. Zakašnjele ili nepotpune ponude Komisija neće uzeti u raspravljanje već će se odmah zapisnički utvrditi njihovu nevaljanost i donijeti odluku o njihovu odbacivanju.

18. O rezultatima natječaja natjecatelji će biti obaviješteni nakon donošenja odluke o utvrđivanju najpovoljnijih natjecatelja, koju donosi Općinsko vijeće odnosno Općinski načelnik. Ugovor sa odabranim ponuditeljem sklopiti će se u roku od 8 (osam) dana od zaprimanja poziva na sklapanje ugovora.
19. Općinski načelnik može, nakon raspisanog i provedenog natječaja, poništiti natječaj u cijelosti bez obaveze da ponuditelje obavijesti o razlozima za takav postupak i da pritom ne snosi bilo kakvu odgovornost prema ponuditelju. 

20. Sukladno Zakonu o pravu na pristup informacijama („Narodne novine”, broj 25/13,  85/15 i 69/22), Općina Funtana-Fontane  kao tijelo javne vlasti, obavezno je, radi upoznavanja javnosti, omogućiti pristup informacijama o svom radu pravodobnom objavom na internetskim stranicama ili u javnom glasilu. U cilju zakonom određene svrhe i u interesu javnosti, Općina Funtana-Fontane objavljuje sve donesene akte na službenoj internetskoj stranici i/ili u službenom glasilu Općine. Slijedom navedenog, smatrat će se da je natjecatelj, podnošenjem prijave koja sadrži njegove osobne podatke na ovaj natječaj, uz tražene priloge, dao privolu za njihovo prikupljanje, obradu i korištenje istih javnom objavom na internetskim stranicama i/ili u službenom glasilu Općine Funtana-Fontane, a u svrhu u koju su prikupljeni. 

